## Школа и разред: ОШ,,Чегар“,Ниш

## Учитељица: Бојана Пешић

## Наставна област: Књижевност

## Наставна јединица: Лисица и гавран

## Врста(тип)часа: обрада и вежбање

## Облици рада: групни, фронтални, у пару

## Наставне методе: метода наставног разговора, метода рада на тексту, метода писаних радова,објашњавање, дискусија, иновативне методе-драмски метод коришћења лутака за драмско извођење и драмски текст.

## Циљ часа: упознати ученике са басном као књижевно теоријским појмом; омогућити ученицима да уз помоћ питања самостално схвате о чему се говори у овој басни; уочити ликове, ток догађаја и место радње; оспособити ученике да запазе основна осећања и анализирају поступке ликова и откривање поуке коју бајка носи; развијање критичког и стваралачког мишљења; подстицање ученика на интерактивни самостални и истраживачки рад; богаћење речника; навикавање на пажљиво слушање и уважавање саговорника;развијање другарства; изазивање читалачких интересовања и заузимање критичког става.

## Исходи: ученик ће се упознати са басном као књижевном врстом, оспособиће се да запажа основна осећања и анализира ликове и научиће поуку басне.

## Међупредметне компетенције:дигитална компетенција, културна компетенција, за учење, за сарадњу, решавање проблема.

## Кључни појмови: зграби, плен, лукавство.

## Корелација: Ликовна култура, Свет око нас(оријентација у простору),Физичко васпитање(имитативне,покретне игре), Музичка култура и Математика(оријентација на папиру, табеле).

## Активности учитељице: осмишљава, започиње разговор, чита, слуша, мотивише, процењује, подстиче ученике на активно учествовање у раду, пише песму, пева.

## Активности ученика: прикупља податке, посматра, илуструје, пева,црта, слуша одговоре других ученика, сецка, кроји, лепи, прави, пише, фотографише, сарађује са вршњацима.

## Наставна средства: Читанка за први разред основне школе-Радмила Жежељ, Маша и Раша (Различак), издавач Клет и Оливера Викторовић-Драмске игре и покрет за први разред основне школе, издавач ЗУНС-Београд

## Производи дечјег рада:

## Маске, слике, пано.

## Час започињем игром,,Просте физичке радње, Ледено лице.

## Свака група чита свој домаћи задатак.

## Прва група је имала да прочита и напише изглед и карактеристике гаврана и лисице.

## Друга да се упозна са ћурчијским занатом и донесе препарирану лисицу.

## Трећа да направи маске уз помоћ старијих чланова породице.

## Четврта употребом ИКТ-а сазнају нешто више о позоришту(занимања у позоришту, сценографија и реквизити).

## После извештавања групе учитељица чита басну Гавран и лисица. Ученици се поново деле у групе помоћу сличица(лисица, гавран, позориште, сценографија).

## Подела задатака.

## 1.Шта лисица замера гаврану? Пронађи тај део у тексту.

## 2. Како се гавран тада осећао?

## 3. Због чега је изгубио комад сира?

## 4. Шта је лисица на крају рекла гаврану? Зашто?

## 5. Шта мислиш о њиховом понашању?

## Друга група:

## Шта су басне? Које врсте басне постоје?

## Какве су обично њихове поуке?

## Која је поука ове басне?

## Чему народна басна Лисица и гавран може да те поучи?

## Трећа група:

## Представи басну у више слика. Води рачуна да црташ оним редом којим су се догађаји одиграли у басни.

## Четврта група:

## Продужи басну.

## После извештавања делим улоге свим ученицима. Следећег часа правимо сцену и глумимо басну Лисица и гавран.

## Ученици раде уз слушање музике,,Разболе се лисица“.

## Лисица и гавран

## Наратор:Међу гавранима беше један гавран који је мислио да је најлепши од свих птица.

## Седео би на дрвету са свим осталим гавранима, дан за даном, и протресао перје све док пера не би засијала на сунцу. Онда би забацио главу и насмешио се.

## Оставио је своју дружину и кренуо сам у свет. Са осталим гавранима у јату је све делио. Мислио је тако лепом да му нико не треба.

## Желео је да од неког чује потврду те његове лепоте.

## Лисица: О, гавране кућо стара, мени треба мало пара. Видим у кљуну сир држиш, хоћеш са мном да се дружиш?

## Гавран: Немам Лијо банку жуту, сир нађох на путу.

## Лисица: Хајде гавро, буди друг, па облети један круг, да ти видим дивно перје.

## Наратор: Гавран је летео и стао поново на грану. Лисица је наставила са хваљењем пошто гавран није испустио сир.

## Лисица: Какво перје, какав стас, још да чујем и твој глас!

## Гавран: Не желим да се хвалим али ми ни глас не фали.

## Наратор: Загракта гавран га, га, га и сир му испадне из кљуна.

## Лисица: Лакомислени друже мој, ти не помисли на сир свој.

## Одох ја пуна стомака, а ти гракћи од сокака до сокака.

## Наратор: Гавро бесан чупа своје перје а лија му се смеје.

## Аутор: Бојана Пешић

## Домаћи задатак: Наставити причу или осмислити своју.

## Памћење - Начин праћења ученичких постигнућа:

## Критеријуми

## Учешће чланова групе- Сви чланови су учествовали.

## Како се слажу чланови групе-Сви чланови се слажу.

## Слушају када други говоре- Сви пажљиво слушају.

## Број исправно урађених задатака- Већина задатака је урађено.

## Инструмент за вредновање рада групе од стране учитељице

## - Запамтио/ запамтила целу причу(одлично).

## Изоставио /изоставила си део приче али си се исправио исправила током приповедања (добро).

## Заборавио /заборавила си део текста(задовољавајуће).

## Ниси завршио/ завршила причу(потребно је још рада).

## Употреба гласа:

## Мењао/ мењала си висину гласа (одлично).

## Показао/ показала си одређен распон у висини гласа (добро).

## Показао/ показала си веома мале промене у висини гласа.

## Ниси уопште показао/ показала промене у висини гласа.

## Мењао/ мењала си јачину гласа (одлично).

## Показао/ показала си извесне промене у јачини гласа.

## Твоја публика није могла да чује причу (потребно је још рада).

## Мењао/ мењала си темпо (одлично).

## Показао/ показала си извесне промене у темпу.

## Ниси уопште показао/ показала промене у темпу (потребно је још рада).

## Користио/ користила си стално паузе ради постизања ефекта (одлично).

## Понекад си користио/ користила паузе ради ефекта (добро).

## Једном си користио/ користила паузе ради ефекта (задовољавајуће).

## Твој глас је изражавао разноврсне емоције (одлично).

## Твој глас је изражавао неке емоције (добро).

## Твој глас је изражавао једну емоцију (задовољавајуће).

## Твој глас није изражавао никакве емоције (потребно је још рада).

## Евалуација часова:

## Ученици су се изјашњавали о задовољству организације часова, њиховим осећањима и глуми.

## Учитељица је сваком ученику понаособ изнела своје запажање.